Besøgende på Dansk Folkepartis EU-hjemmeside er mandag blevet mødt af en uvant hilsen. Øverst på siden har hackergruppen Anonymous efterladt en hilsen, efter de har tvunget sig vej ind på siden.

- Det er kommet til vores kendskab, at Morten Messerschmit har udtryk bekymring om ACTA. Dog har han ikke, taget afstand fra dette hyrlige indgreb i vores frihed!, skriver hackergruppen ordret.

ACTA er et juridisk tiltag, som skal stoppe ulovlige aktiviteter på internettet - herunder ulovlig deling af film og musik.

EU er med

EU-landene tilsluttede sig i sidste uge samarbejdet, som blev startet i oktober 2011 af Australien, Canada, Japan, Marokko, New Zealand, Singapore, Sydkorea og USA.

ACTA er blevet mødt med kritik, fordi det giver myndighederne mulighed for at lukke netsider, som overtræder loven.

- Anonymous sender derfor en lille hilsen, for at minde ham og de danske politikere om, at hvis i lukker nettet, lukker vi jer!, skriver hackerne.

Dansk Folkepartis pressechef, Søren Søndergaard, bekræfter over for Ritzau, at det er partiets hjemmeside, der er hacket. Det er dog ikke partiets hovedside men den side, der præsenterer partiets EU-politik.

Det er i øvrigt ikke først gang, at Dansk Folkepartis bliver udsat får hærværk på nettet. I begyndelsen af sidste år måtte partiet lukke sin hjemmeside, fordi den var blevet udstyret med en video af tre nøgne mænd, der vaskede hinanden.

Desuden fremgik det, at en burkaklædt kvinde var kåret som månedens partimedlem.